( 125 ) 
Item cascun jour toutes celles dudit couvent doivent 
estre as oraisons que l’on dist à l’ostel en commun, se elles 
n’ont empeschement, comme dessus est dit. 
Item les sœurs dudit couvent doivent mengier ensamble 
à une table, se elles n’ont empeschement, comme dessus 
est dit, afin que on puist plus legièrement savoir lesquelles 
sont à l'ostel et lesquelles ont à menger trop pauvrement, 
ou trop curieusement ou oultrageusement. 
ltem nulle dudit couvent ne doit aler seule à l’église ne 
par le ville en diemenche ne en autre jour de feste, mais 
doivent tousjours estre deux ensemble du moins, c'est 
assavoir une anchienne ou de moyen eage aveucque une 
joene. 
Item nulle dudit couvent ne doit porter mantel ne cap- 
peron, se ce n’est quant elle va dehors le ville, ou qu'elle 
porte aucun grand faiz que elle ne porroit bonnement 
porter atout se faille, ou se elle n’est trop ancienne ou trop 
faible, ou se elle n'en a congié de le maistresse pour aucune 
autre cause raisonnable. 
Item toutes celles du couvent, soient ouvrières ou autres, 
qui seront alées en le ville pour leurs affaires ou besongnes, 
doivent estre revenues dedens l’ostel devant le cloque des 
oraisons, se ce n’est que le maistresse à le foiz donneche 
congiet as aucunes pour cause très nécessaire ou très rai- 
sonnable. 
Item nulle dudit couvent ne doit avoir hantise, conversa- 
tion ou trop grande familiarité à quelconques homme du 
monde, dont aucune male souppechon pourroit naistre, et 
par especial se doivent warder estroitement de hommes 
d'église, soient prestres séculier ou religieux de quelcon- 
ques estat qu’ils soient, dont aucune blasme pourroit de 
légier advenir. 
Item le maistresse ne doit point souffrir que quelconques 
prestres ou religieux ait conversation en le dicte maison à 
quelconques béghine privément ne publiquement, se ce 
